open-index/open-wikipedia-markdown huggingface dataset:
ஞானம் (சைவ சமயம்)

**ஞானம்** சைவ நாற்பாதங்களில் நாலாவது படியாகக் கூறப்படுவதாகும். ஞானமானது ஆன்மாவாகிய தன்னை சிவார்ப்பதிதஞ் செய்தல். அதாவது சிவனை உருவம், அருவம், அருவுருவம் ஆகிய மூன்று திருமேனிகளையும் கடந்து சச்சிதானந்தப் பிழம்பாய் நீக்கமற எங்கும் நிறைந்திருக்கும் இறைவனை அறிவால் வழிபடுதலாகும். கேட்டல், சிந்தித்தல், தெளிதல், நிட்டை கூடல் என்னும் நான்கு அங்கங்கள் இந்நெறிக்கு உண்டு. முன்னைய மூன்று நெறிகளிலும் நின்று பக்குவம் பெற்ற சாதகனை இறைவன் குரு வடிவிலே வந்து தீட்சை உபதேசம் செய்து ஞானத்தை அளித்து முத்தியை வழங்குவார்.

இத்தகைய ஞானம் கைகூடுவதற்குச் சற்குருவின் அருள் இன்றியமையாதது. ஆன்மாவின் பரிபக்குவ நிலையிற் சிவனே மானுட வடிவிற் குருவாக வந்து தீட்சை கொடுத்து முத்தி அருளுவான். இவ்வாறு சற்குருவின் அருள் பெற்ற சாதகன், அக்குருவைச் சிவனாகவே காணுவான்; சற்குரு வழிபாடே சன்மார்க்கம் என்று திருமந்திரம் கூறுகிறது.

: தெரிசிக்கப் பூசிக்கச் சிந்தனை செய்ய
: பரிசிக்க கீர்த்திக்கப் பாதுகம் சூடக்
: குருபக்தி செய்யும் குவலயத்தோருக்குத்
: தருமுத்திச் சார்பூட்டும் சன்மார்க்கம் தானே.

குருவைக் காணலும், பூசித்தலும், நினைத்தலும், தொட்டுக் கும்பிடுதலும், குருவின் புகழ் பாடுதலும், திருவடிகளைச் சிரத்திற் சூடுதலும் ஆகிய குருபக்தி செய்யும் நெறியே சன்மார்கம். இது உலகத்தவர்க்கு உலகச் சார்பினை ஒழித்து முத்திச் சார்பினைத் தந்து பேரின்பத்தை ஊட்டும் என்பது இப்பாடலின் பொருள்.

ஆன்மா சாந்ததன் வண்ணமாவது; பாசத்தோடு சார்ந்திருக்கும் நிலையிலே அசத்தைச் சார்ந்து அசத்தையே காணும். தன்னையும் அசத்தாகவே காணும். இந்தச் சரீரமே தான் என்று எண்ணும். இவ்வாறிருந்த ஆன்மா முத்தி நிலையிலே சத்தைச் சார்ந்து, சத்தையே காணும். அது இந்த உயிர்நிலையடைந்து, உடலோடு கூடியிருக்கும் நிலை 'சீவன் முத்தி்' எனப்படும். 'சீவன்முத்தர்' உடம்பு பிரியும் போது சிவத்துடன் இரண்டறக் கலந்து பேரின்பம் அனுபவிப்பர்.

நம்முடைய சமய குரவர்களுள் மாணிக்கவாசகர் ஞானமார்க்கத்தில் நின்று பரமுத்தி பெற்றவர். அவர் சீவன்முத்தராய் இருந்த நிலையில் தாம் பெற்ற அனுபவத்தைச் 'சித்தமலம் அறுவித்துச் சிவமாக்கி எனையாண்ட அத்தன்' என்று தமது ஞானகுருவைப் புகழ்ந்து பாடியுள்ளார். திருநாவுக்கரசு நாயனார் ஞானநெறியில் தாம் பெற்ற அனுபவத்தைப் பாடியுள்ளதைப் பின்வரும் பாடல் மூலம் அறியலாம்

:உடம்பெனும் மனைய கத்துள் உள்ளமே தகளி யாக
:மடம்படும் உணர்நெய் யட்டி உயிரெனும் திரிம யக்கி
:இடம்படு ஞானத் தீயால் எரிகொள இருந்து நோக்கில்
:கடம்பமர் காளை தாதை கழலடி காண லாமே.

## ஞானத்தின் வகைகள்
* ஞானத்திற் சரியை - ஞானநூல்களைக் கேட்டல்.

* ஞானத்திற் கிரியை - ஞானநூல்களைச் சிந்தித்தல்.

* ஞானத்தில் யோகம் - ஞானநூல்களைத் தெளிதல்.

* ஞானத்தில் ஞானம் - ஞான நிட்டை கூடல்.

பகுப்பு:சைவ நாற்பாதங்கள்
பகுப்பு:சைவ சித்தாந்தம்
வெண்பாப் பாட்டியல்

**வெண்பாப் பாட்டியல்** என்பது ஒரு பாட்டியல் நூல். இதற்கு **வச்சணந்திமாலை** என்னும் இன்னொரு பெயரும் வழங்கிவருகின்றது. இதை இயற்றியவர் குணவீர பண்டிதர் எனப்படும் புலவர் ஆவார். இவரே நேமிநாதம் என்னும் இலக்கண நூலையும் இயற்றியவர். குணவீர பண்டிதரின் ஆசிரியரான வச்சணந்தி (வஜ்ர நந்தி) என்பாரின் பெயரைத் தழுவியே இந்நூலுக்கு வச்சணந்திமாலை என்னும் பெயர் ஏற்பட்டது எனத் தெரிகிறது. இன்று முழுமையாகக் கிடைக்காத இந்திரகாளியம் என்னும் இலக்கண நூலை முதல் நூலாக வைத்தே குணவீர பண்டிதர் இதனை இயற்றியுள்ளார்.

## காலம்
இந்த நூல் தோன்றிய காலம் 13-ஆம் நூற்றாண்டு.  

## அமைப்பு
மொத்தம் 100 வெண்பாக்களைக் கொண்டு அந்தாதி முறையில் அமைந்த இந்த நூல் மூன்று இயல்களைக் கொண்டது. அவை, 
* மொழியியல்,
* செய்யுளியல்,
* பொதுவியல் 
என்பன. முதன் மொழியியலில் 22 பாடல்களும் செய்யுளியலில் 40 பாடல்களும் பொதுவியலில் 38 பாடல்களும் உள்ளன.

முதன்மொழியியல்
:சொல், எழுத்து, தானம், பால், உணா, வருணம், நட்சத்திரம், கதி, கணம், முதலான பொருத்தங்கள் 22 வெண்பாக்களில் கூறப்பட்டுள்ளன. 
செய்யுளியல்
:ஆசுகவி, மதுரகவி, சித்திரக்கவி, வித்தாரக்கவி, பிள்ளைக்கவி, பல்சந்தமாலை, அந்தாதி, கலம்பகம், ஒலியந்தாதி, மும்மணிக்கோவை, ஊர்நேரிசை, ஊர்இன்னிசை, கோவை, கைக்கிளை, மும்மணிமாலை, நான்மணிமாலை, இருபா இருபது, இரட்டைமணி மாலை (இரண்டு வகை), இணைமணி மாலை, தசாங்கம், சின்னப்பூ, தசாங்கப்பத்து, விருத்தவகை நூல்கள், ஊர்வெண்பா, அலங்கார பஞ்சகம், ஊசல், நாழிகை வெண்பா, அட்டமங்கலம், நவமணிமாலை, தசப்பிராதுற்பவம், நயனப்பத்து, பயோதரப்பத்து, பெண்கள் பருவம், உலா, குழமகன், வளமடல், அங்கமாலை, பாதாதிகேசம், கேசாதிபாதம், ஆற்றுப்படை, தானைமாலை, வஞ்சிமாலை, வாகைமாலை, தாரகமாலை, மங்கலவள்ளை, யானைவஞ்சி, மெய்க்கீர்த்தி, கையறமோதரப்பா, புகழ்ச்சிமாலை, நாம மாலை, வருக்கமாலை, செருக்கள வஞ்சி, வரலாற்று வஞ்சி, பரணி முதலான சிற்றிலக்கியங்களுக்கும், பெருங்காப்பியத்துக்கும் இப்பகுதியில் இலக்கணம் கூறப்பட்டுள்ளது. மேலும் அகலக்கவி, கமகன், வாதி, வாக்கி, புன்கவிஞன் ஆகிய கவிஞர்களுக்கும் இலக்கணம் கூறப்பட்டுள்ளது.  இதில் 48 வெண்பாக்கள் உள்ளன.
பொதுவியல்
:இதில் நால்வகைப் பாக்களுக்கும் சாதி, நிறம், இடம், நாள், இராசி, தேவதை போன்றவை கூறப்பட்டுள்ளன. மேலும் அந்தணர், மன்னர், பூவைசியர், தனவைசியர், சூத்திரர் முதலானோர் இயல்புகளும் கூறப்பட்டுள்ளன. அதிலு 38 வெண்பாக்கள் உள்ளன.

* **மேலும் காண்க** வச்சணந்திமாலை உரை

## குறிப்புகள்


## உசாத்துணைகள்
* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
* இளங்குமரன், இரா., இலக்கண வரலாறு, மணிவாசகர் பதிப்பகம் சென்னை, 2009.

பகுப்பு:தமிழ் இலக்கண நூல்கள்
பகுப்பு:13 ஆம் நூற்றாண்டுத் தமிழ் நூல்கள்
இந்திய அறிவியல் கல்வி மற்றும் ஆராய்ச்சி கழகங்கள்

**இந்திய அறிவியல் கல்வி மற்றும் ஆராய்ச்சிக் கழகங்கள்** (Indian Institutes of Science Education and Research - IISER) மேம்பட்ட கல்வி மற்றும் அறிவியல் ஆராய்ச்சிக்காக இந்திய அரசின் தேசிய அறிவியல் கல்வி மற்றும் ஆராய்ச்சி கழகத்தினால் (National Institute of Science Education and Research - NISER) நிறுவப்பட்ட நிறுவனங்கள் ஆகும். தற்போதுவரை நாடு முழுவதும் கொல்கத்தா, புனே, மொகாலி, போபால், திருவனந்தபுரம், திருப்பதி, பெர்ஹாம்பூர் ஆகிய ஏழு இடங்களில் நிறுவப்பட்டுள்ளன.

## நிறுவனங்கள்
இந்திய அறிவியல் கல்வி மற்றும் ஆராய்ச்சி கழகங்கள் இந்தியாவில் கீழ்க்கண்ட நகரங்களில் அமைந்துள்ளன:

## சான்றுகள்

பகுப்பு:இந்தியாவில் கல்வி
பகுப்பு:இந்திய அறிவியல் கல்வி, ஆராய்ச்சி நிறுவனங்கள்
அத்தி (தாவரம்)

thumb|222px|right|காய்த்திருக்கும் அத்தி

**அத்தி** () (*fig*; *Ficus carica*) மர வகையைச் சேர்ந்தது. நாட்டு அத்தி, வெள்ளை அத்தி (GULAR FIG), நல்ல அத்தி (FICUS GLOMERATA CLUSTER FIG)  என பல வகை அத்தி மரங்கள் உள்ளன.  அத்தி, அளவான உயரமுடைய நடுத்தர மரமாகும். இம்மரம், சுமார் 10 மீட்டர் வரை உயரமாக வளர்கிறது. மரத்தின் பட்டை சாம்பல் மற்றும் சிவப்பு நிறத்தில் காணப்படுகிறது. அத்தி இலைகளில் மூன்று நரம்புகள் இருக்கும். காய்கள் சற்று நீளமான முட்டை வடிவில் தண்டிலும், கிளைகளிலும் அடிமரத்திலும் கொத்துக் கொத்தாகத் தோன்றும். பெரிய நெல்லிக்காய் அளவில் உருண்டையாக சிறிது பச்சை நிறத்துடன் இருக்கும். காய் பழுத்த பின்பு கொய்யாப்பழத்தைப் போல் வெளிறிய மஞ்சள் நிறமாக மாறிவிடும். பழங்கள் தானே கீழே உதிர்ந்து விழுந்து விடும். அத்திப் பழம் நல்ல மணத்துடன் இருந்தாலும், அறுத்துப் பார்த்தால் உள்ளே மெல்லிய பூச்சிகள், புழுக்கள் இருக்கும். பொதுவாக பதப்படுத்தாமல் உண்ண முடியாது. திருவொற்றியூர், திருக்கானாட்டுமுள்ளூர் முதலிய திருக்கோயில்களில் இரண்டாவது தலமரமாக விளங்குவது அத்தியாகும்.

## அதவம்
சங்ககாலத்தில் இந்த மரத்தின் பெயர் அதவம். ஆற்றங்கரையில் இருந்த அதவ மரத்தின் பழம் ஒன்று விழுந்ததாம். ஆற்றுநீரில் வாழ்ந்த ஏழு நண்டுகள் அதனை ஏறி மிதித்தனவாம். காதலன் தன்னுடன் இல்லாதபோது தன் காதலனைப் பற்றி அலர் தூற்றுவோர் நாக்கு ஏழு நண்டு மிதித்த ஓர் அத்திப்பழத்தைப் போலத் துன்புறட்டும் எனக் காதலி ஒருத்தி சாபம் இடுகிறாள்.

## விஞ்ஞான ஆராய்ச்சி
அத்திப்பழத்தை ஆராய்ச்சி செய்த அறிவியலாளர்கள் இதில் புரோட்டீன், சர்க்கரை சத்து, கால்சியம், பாஸ்பரஸ் மற்றும் இரும்புச்சத்து அதிக அளவில் இருப்பதாகவும், மற்ற பழங்களைவிட அத்திப்பழத்தில் இந்த சத்துக்கள் நாலு மடங்கு அதிகமாக இருப்பதாகவும் ஆய்வில் கூறியுள்ளனர். இதைத் தவிர வைட்டமின் ஏ, வைட்டமின் சி அதிக அளவிலும் இருப்பதாகக் கண்டுபிடிக்கப்பட்டுள்ளது.

## சீமை அத்திப்பழம்
பதப்படுத்தப்பட்ட அத்திப்பழங்கள் யுனானி, நாட்டு மருந்துக் கடைகளில் விற்கப்படுகின்றன. இதை சீமை அத்திப்பழம் என்று கூறுவார்கள்.

## அடிக்குறிப்பு

பகுப்பு:ஆலினம்
பகுப்பு:பழ மரங்கள்
பகுப்பு:பழங்கள்
பகுப்பு:கூடுதல் மேற்கோள் தேவைப்படும் கட்டுரைகள்-தாவரவியல்
பகுப்பு:தமிழ்நாட்டின் தாவரங்கள்
அத்தி திருவண்ணாமலை

**அத்தி** () (ஆங்கிலம்: *Athi*), இந்தியாவின் தமிழ்நாடு மாநிலத்தில் உள்ள திருவண்ணாமலை  மாவட்டத்தில் அமைந்துள்ள செய்யாறு  வட்டத்தில் இருக்கும் ஓர் ஊராட்சி ஆகும்.

## புவியியல்
இவ்வூரின் அமைவிடம்  ஆகும். வந்தவாசி - காஞ்சிபுரம் சாலையில், வந்தவாசியில் இருந்து சுமார் 18 கி.மீ. தொலைவில் உள்ளது பெருநகர் எனும் ஊர் (காஞ்சியில் இருந்து சுமார் 22 கி.மீ. தொலைவு). பெருநகரில் இருந்து சுமார் 7 கி.மீ. தொலைவில் உள்ளது அத்தி கிராமம்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 798	மக்கள் இங்கு வசிக்கின்றார்கள். இவர்களில் 50.5% ஆண்கள், 49.5% பெண்கள் ஆவார்கள். அத்தி மக்களின் சராசரி கல்வியறிவு 48.2% ஆகும், இதில் ஆண்களின் கல்வியறிவு 59.7%, பெண்களின் கல்வியறிவு 40.2% ஆகும். அத்தி மக்கள் தொகையில் 11% ஆறு வயதுக்குட்பட்டோர் ஆவார்கள்.

## அருள்மிகு அத்தீஸ்வரர் கோவில்
அத்தீஸ்வரர் கோவில் சோழர் காலத்து பழமையான சிவன் கோவில். இது ஓர் தேவார வைப்புத் தலமாகும்.

## போக்குவரத்து
சென்னையில் இருந்து உத்திரமேரூர் வழியாக வந்தவாசி செல்லும் பேருந்தில் ஏறினால், மானாம்பதி கூட்டுச்சாலை (மானாம்பதி கூட்டு ரோடு) பேருந்து நிறுத்தத்தில் இறங்கி, அங்கிருந்து பெருநகர் வந்து, அத்தி கிராமத்தை அடையலாம். மானாம்பதி கூட்டுச்சாலை (மானாம்பதி கூட்டு ரோடு)-இல் இருந்து ஏறத்தாழ 15 கி.மீ. தொலைவில் உள்ளது அத்தி கிராமம். பெருநகரில் இருந்து செல்ல ஆட்டோ வசதி உண்டு.

## குறிப்புகளும் மேற்கோள்களும்

பகுப்பு:திருவண்ணாமலை மாவட்டத்திலுள்ள கிராமங்கள்
கிரியை

**கிரியை** சைவ நாற்பாதங்களில் இரண்டாவது படியாகக் கூறப்படுவதாகும். மந்திர தந்திரங்களைக் குரு மூலமாக அறிந்து சமய, விஷேட, நிர்வாண தீட்சைகளைப் பெற்றோர் மேற்கொள்ளும் வழிபாட்டு முறை கிரியைநெறியாகும். தம்பொருட்டு தம்மளவில் செய்யும் ஆன்மார்த்த பூசையும், பிறர் பொருட்டு ஆலயங்களில் செய்யப்படும் பரார்த்த பூசையும் இந்நெறியுள் அடங்கும். இந்நெறி சிவனுக்கு அருகில் இருக்கும் சற்புத்திர மார்க்கமாகும். இந்நெறி நின்றோர் சாமீபமுத்தியைப் பெறுவர். சற்புத்திர மார்க்கம் பற்றி திருமந்திரம் பின்வருமாறு கூறுகின்றது.

: பூசித்தல் வாசித்தல் போற்றல் செபித்திடல்
: ஆசற்ற நற்றவம் வாய்மை அழுக்கின்மை
: நேசித்திட் டன்னமும் நீர்சுத்தி செய்தல் மற்(று)
: ஆசற்ற சற்புத்திர மார்க்கமாகுமே.

## கிரியைத் தொண்டுகள்
கிரியை சைவ நாற்பாதங்களில் இரண்டாவது படியாகக் கூறப்படுவதாகும். மந்திர தந்திரங்களைக் குரு மூலமாக அறிந்து சமய, விஷேட, நிர்வாண தீட்சைகளைப் பெற்றோர் மேற்கொள்ளும் வழிபாட்டு முறை கிரியைநெறியாகும். தம்பொருட்டு தம்மளவில் செய்யும் ஆன்மார்த்த பூசையும், பிறர் பொருட்டு ஆலயங்களில் செய்யப்படும் பரார்த்த பூசையும் இந்நெறியுள் அடங்கும். மந்திரங்களை ஓதுவது கிரியை என்று முரு பழ இரத்தினம் செட்டியார் குறிப்பிடுகிறார் 

திருமலர்கள், திருமஞ்சனம் முதலியவற்றால் ஒப்பனை, தூபம், தீபம், உபசாரங்களை ஏற்படுத்தல், வலம்செய்தல், பணிதல் தோத்திரம் என்பவற்றைச் செய்து வேண்டி நிற்றல்(பிரார்த்தனை) என்னும் இவ்வகைத் தொண்டே கிரியையாகும்.

## கிரியையின் வகைகள்
* கிரியையிற் சரியை - பூசைப் பொருட்களைத் திரட்டல்.

* கிரியையிற் கிரியை - புறத்தில் பூசித்தல்.

* கிரியையில் யோகம் - அகத்தில் பூசித்தல்.

* கிரியையில் ஞானம் - மேற்கூறிய கிரியைகளால் ஓர் அனுபவம் வாய்க்கப் பெறுதல்.

## கிரியைநெறியில் நின்று முத்தி பெற்றவர்கள்
திருஞானசம்பந்த நாயனார், சண்டேஸ்வர நாயனார்.

## மேற்கோள்களும் குறிப்புகளும்


பகுப்பு:சைவ நாற்பாதங்கள்
சரியை

**சரியை** சைவ நாற்பாதங்களில் முதலாவது படியாகக் கூறப்படுவதாகும். அன்பின் துணையோடு உடம்பினால் செய்யும் இறைபணிகள் அனைத்தும் சரியை நெறியாகும். இலகுவில் செய்யக்கூடிய ஆரம்ப முயற்சியான இதற்குத் தூய தெய்வ பக்தியில் இறையம்சமும் துணை நிற்கவேண்டும். இந்நெறியில் நிற்போர் சிவனை ஆண்டானாகவும் தம்மை அடிமையாகவும் கொள்ளும் தாச மார்க்கத்தைக் கடைப்பிடிப்பவர்களாவர். தாச மார்க்கம் பற்றித் திருமந்திரம் பின்வருமாறு கூறுகின்றது.

:எளிய நல் தீபம் இடல் மலர் கொய்தல்
:அளியின் மெழுகல் அதுதூர்த்தல் வாழ்த்தல்
:பளிபணி பற்றல் பன்மஞ்சனம் ஆதி
:தளி தொழில் செய்வது தான் தாச மார்க்கமே.(திருமந்திரம்)

இந்நெறி நிற்போர் சாலோக முத்தியையும், சிவனின் உலகை அடைதலாகிய சிவலோகத்தையும் பெறுவர்.

## சரியைத் தொண்டுகள்
ஆலயங்களில் இறைவனை வழிபடல், வழிபாட்டின் பொருட்டுத் திருக்கோயிலைக் கூட்டுதல், மெழுகுதல், கழுவுதல், திருவிளக்கு ஏற்றல், திருநந்தவனம் அமைத்தல், பூ எடுத்தல், பூமாலை தொடுத்தல், பூசைத் திரவியம் கொடுத்தல், பூசைக்குரிய பொருட்களைத் துலக்கிச்சுத்தம் செய்தல், தீவர்த்தி, குடை, கொடி, ஆலவட்டம் பிடித்தல், வாகனம் துடைத்தல், கழுவுதல், இறைவன் புகழ் பாடுதல், சிவனடியார்களைக் கண்டால் அவர்களை வணங்கி அவர்களுக்குச் சேவை செய்தல், உழவாரப்பணி செய்தல், பழங்கோயில்களை வேண்டும் அளவில் புதுப்பித்தல், புராணபடனம் செய்தல், கேட்டல், புராணக் கதை படித்தல், யாத்திரை செய்தல் ஆகியவை சரியைத் தொண்டுகளாகும்.

## சரியையின் வகைகள்
* சரியையிற் சரியை - சரியை நெறியில் திருக்கோயிலில் திருவிளக்கிடுதல் முதலான தொண்டுகள்.

* சரியையிற் கிரியை - ஒருமூர்த்தியை வழிபடல்.

* சரியையில் யோகம் - வழிபடும் கடவுளையும் சிவனையும் தியானித்தல்.

* சரியையில் ஞானம் - சரியை வழிபாட்டால் அனுபவம் வாய்க்கப் பெறுவது.

பகுப்பு:சைவ நாற்பாதங்கள்
பகுப்பு:சைவ சித்தாந்தம்
வரையறுத்த பாட்டியல்

**வரையறுத்த பாட்டியல்** என்பது ஒரு பாட்டியல் நூல். ஆனால் இது மிகவும் சிறியது. வாழ்த்து, அவையடக்கம், வருபொருள் என்பன கூறும் மூன்று பாடல்களுடன் சேர்த்துப் பத்துப் பாடல்களே இந்நூலில் காணப்படுகின்றன. எனவே எடுத்த பொருள் பற்றிக் கூறுவன ஏழு பாடல்கள் மட்டுமே. இதற்குச் **சம்பந்தப் பாட்டியல்** என்னும் ஒரு பெயரும் உண்டு. 

இந்நூலை இயற்றியவர் பற்றிய தகவல்கள் கிடைக்கவில்லை. சம்பந்தப் பாட்டியல் என்ற பெயர் வழங்குவதால் இதை இயற்றியவரது பெயர் சம்பந்த மாமுனியாக இருக்கலாமோ எனச் சிலர் ஐயுறுவர். ஆனாலும் நூலின் முதல் பாடலில் சம்பந்த முனியை வணங்கி நூல் தொடங்குவதால் சம்பந்த மாமுனி நூலாசிரியரின் ஆசிரியராக இருக்கக்கூடும் என்னும் கருத்தும் நிலவுகிறது. 

இந்நூலில் உள்ள பாடல்கள் கட்டளைக் கலித்துறை என்னும் பாவகையால் எழுதப்பட்டவை. அந்தாதியாகவும் அமைந்துள்ளன.

## குறிப்புகள்


## உசாத்துணைகள்
* இளங்குமரன், இரா., இலக்கண வரலாறு, மணிவாசகர் பதிப்பகம் சென்னை, 2009.

## இவற்றையும் பார்க்கவும்
தமிழ் இலக்கணப் பட்டியல்

பகுப்பு:தமிழ் இலக்கணம்
சிதம்பரப் பாட்டியல்

**சிதம்பரப் பாட்டியல்** ஒரு பாட்டியல் நூல். இதை இயற்றியவர் பரஞ்சோதியார் என்பார். இவர் சிதம்பர புராணம் என்னும் நூலை இயற்றிய புராணத் திருமலை நாதர் என்பவரின் மகன் ஆவார். இது 16 ஆம் நூற்றாண்டில் எழுதப்பட்டது. தமிழில் இரண்டு பாட்டியலில் அகத்திய மரபு, இந்திரகாளிய மரபு என இரண்டு மரபுகள் உள்ளன. இவற்றில் சிதம்பரப் பாட்டியல் அகத்திய மரபைச் சார்ந்தது.

## அமைப்பு
மொத்தம் 47 எண்சீர்க் கழிநெடில் ஆசிரிய விருத்தம் எனும் பாவினத்தால் எழுதப்பட்டுள்ள இந்நூல் ஐந்து இயல்களாகப் பிரிக்கப்பட்டுள்ளது. இவை, உறுப்பியல், செய்யுளியல், ஒழிபியல், பொருத்தவியல், மரபியல் என்பன. பாட்டியல் நூல் எனப்படினும் இது யாப்பியல், பாட்டியல் ஆகிய இரண்டும் இந்நூலில் உள்ளன. முதல் மூன்று இயல்களும் யாப்பியல் சார்ந்தவையாகவும் இறுதி இரண்டு இயல்களும் பாட்டியல் சார்ந்தவையாகவும் உள்ளன.

## குறிப்புகள்


## உசாத்துணைகள்
* இளங்குமரன், இரா., இலக்கண வரலாறு, மணிவாசகர் பதிப்பகம் சென்னை, 2009.

## இவற்றையும் பார்க்கவும்
தமிழ் இலக்கணப் பட்டியல்

பகுப்பு:தமிழ் இலக்கண நூல்கள்
பகுப்பு:16 ஆம் நூற்றாண்டுத் தமிழ் நூல்கள்
மாக்சிமிலியன் கோல்பே

**மாக்சிமிலியன் கோல்பே**, போலந்து நாட்டைச் சார்ந்த, பிரான்சிஸ்கன் துறவியாவார். மரியாளின் மீது மிகுந்த பக்தி கொண்டிருந்தார். 14 - ஆகத்து, 1941 அன்று அறிமுகமில்லாத சிறைஞர் ஒருவருக்காய், ஆசுவிச் நாசி இருட்டறை சிறை முகாமில் தன் உயிரை கொடுத்தார். இவருக்கு புனிதர் பட்டம் கொடுத்த திருத்தந்தை இரண்டாம் அருள் சின்னப்பர், இவரை 'பிறரன்பின் இரத்த சாட்சியாக' அறிவித்தார்.

thumb|left| புனித மாக்சிமிலியன் கோல்பேவிற்காய் எழுப்பப்பட்ட முதல் நினைவுச் சிலை

பகுப்பு:கிறித்தவப் புனிதர்கள்
பகுப்பு:பிரான்சிஸ்கன் சபையினர்
பகுப்பு:கிறித்தவ மறைசாட்சிகள்
பகுப்பு:1894 பிறப்புகள்
பகுப்பு:1941 இறப்புகள்
பால் எடுவார் பாசி

**பால் எடுவார் பாசி** (1859-1940), என்னும் பிரான்சிய நாட்டினர் பன்னாட்டு ஒலிப்பியல் குழுமம் என்னும் நிறுவனத்தை 1886 இல் நிறுவியவர். அப்பொழுது அதனை இவர் Dhi Fonètik Tîtcerz' Asóciécon ( FTA) (*தி ஃவோனெட்டிக் டீச்சர்சு அசோசியேசன்*)  என்று அழைத்தார். இவருடைய தந்தை *பெடரிக் பாசி* அமைதிக்கான நோபல் பரிசைப் பெற்றவர். இவர் முன்னேற்ற அரசியல் சிந்தனைகள் கொண்ட குடும்பத்தில் பிறந்து வளர்ந்தார். இந்த அனைத்துலக ஒலியனியல் குழுமம்தான் அனைத்துலக பலுக்கல் அரிச்சுவடி என்னும் *அனைத்துலக ஒலியன் நெடுங்கணக்கை* முதலில் உருவாக்கி வெளியிட்டது. பால் எடுவார் பாசி, 1906 இல் குமுகநோக்கு கிறித்தவர்களின் ஒன்றியம் என்னும் அமைப்பை நிறுவுவதில் பங்குகொண்டார். 1909 இல் பிரான்சின் வடகிழக்கே உள்ள ஓபி (Aube) என்னும் பகுதியில் உள்ள *வோண்ட்டெட்* என்னும் குடியிருப்புப் பகுதியில் புகழ்பெற்ற “விடுதலை, ஒக்குமை, தோழமை” என்னும் முச்சொல் முழக்கவுரையை உருவாக்கினார். இந்த முச்சொல் முழக்கவுரை பிரான்சியப் புரட்சி நாட்களில் உருவாகி இன்று பிரான்சு நாட்டின் குறிக்கோள் முழக்கமாக வீற்றிருக்கின்றது.

1896 ஆம் ஆண்டில், இவர் சோர்போனில் விரிவுரைகள் மற்றும் நடைமுறை ஒலிப்பு வகுப்புகளை வழங்கத் தொடங்கினார். அங்கு தனது வகுப்புகளில் பெண்கள் கலந்துகொள்ள அனுமதிக்கப்பட வேண்டும் என்று வலியுறுத்திய முதல் ஆசிரியர் ஆவார்.

## மேற்கோள்கள்

## வெளி இணைப்புகள்
* Biography of Paul Passy at University of Warwick ELT Archive

பகுப்பு:1859 பிறப்புகள்
பகுப்பு:1940 இறப்புகள்
பகுப்பு:எழுத்து முறைகள்
முகிற்பேழ் மழை

**முகிற்பேழ் மழை** என்பது சில நிமிடங்களில் மிக அதிக அளவிலான மழை பொழிவதாகும். பெரும்பாலும் இம்மழையானது பெருத்த இடியுடன் ஆலங்கட்டி மழையாகப் பெய்யும். மிகச் சில நிமிடங்களில் அதிக அளவிலான மழை பொழிவதால், இவ்வகை மழையால் பெரும் வெள்ளப்பெருக்கு ஏற்பட்டு இயற்கை பேரிடருக்கு வழிவகுக்கும்.

## அறிவியல்
நிலத்தில் இருந்து சுமார் 15 கிலோமீட்டர் உயரத்திற்கு மேலிருக்கும் மேகங்களில் இருந்தே முகிற்பேழ் மழை உருவெடுப்பதாக வானிலை ஆய்வாளர்கள் கருதுகின்றனர். இம்மழைப் பொழிவானது மணிக்கு சுமார் 100 மில்லி மீட்டர் (3.94 அங்குலம்) அளவிலான நீரை நிலத்தில் பொழியும். மேலும், இவ்வகையான மழை திரள் கார்முகிலில் இருந்து இலான்மூயர் முறையில் பொழிகிறது.

## அதிக அளவிலான முகிற்பேழ் மழை நிகழ்வுகள்

## சான்றுகள்


பகுப்பு:மழை வகைகள்
பகுப்பு:இயற்கை அழிவுகள்
பகுப்பு:முகில்கள்
திரள் கார்முகில்

**திரள் கார்முகில்** ((**Cb**)) என்பவை மிகவும் உயரமான, அடர்த்தியான மேக வகையாகும். இம்மேகங்கள் இடி, மின்னல்களுடன் கூடிய மிக அதிக அளவிலான மழையைப் பொழியும். இந்த வகை மேகக் கூட்டம் பூகோசு அல்லது வெண் புகைமண்டலம் போல திரண்டிருக்கும். இராட்சத அளவில் சில மைல் தொலைவு வரைகூட நீளக் கூடியன. இவை கடுமையான இடி, மின்னல், புயல் காற்றுக்கு வழி வகுக்கும் ஆற்றல் கொண்டவை. மேலும் வானுக்கும் பூமிக்குமாக நகரும் ‘டொர்னாடோ’ என்னும் சுழற்காற்றையும் உருவாக்க வல்லவை.

700 அடிமுதல் 10,000 அடிவரை வெவ் வேறு உயரங்களில் உருவாகக்கூடிய இந்த பெருந்திரள் மேகக் கூட்டத் தை வானூர்திகள் கடக்கும்போது. அவற்றின் மின்னணுக் கருவிகள் திடீரென பாதிக்கப்பட்டு, விபத்து ஏற்பட வாய்ப்பு ஏற்படக்கூடியது என்பது குறிப்பிடத்தக்கது.

## வெளி இணைப்புகள்

* Clouds-Online.com பல்வேறு முகில் வகைகளை விளக்கும் படங்களுடன் கூடிய முகில் வழிகாட்டி 

பகுப்பு:மேக வகைகள்
பன்னிரு பாட்டியல்

**பன்னிரு பாட்டியல்** என்பது ஒரு பாட்டியல் நூலாகும். பல்வேறு பாட்டியல் நூல்களிலிருந்து எடுத்துத் தொகுக்கப்பட்ட ஒரு தொகுப்பு நூலே இது. இந்திரகாளியம், அவிநயம், பரணர் பாட்டியல், பொய்கையார் பாட்டியல், செயிற்றியம் போன்ற முந்திய நூல்களே இதற்கு மூலமாக அமைந்தவை எனத் தெரியவருகிறது. இம்மூல நூல்களை இயற்றியவர்கள் அகத்தியர், அவிநயனார், இந்திரகாளியார், கபிலர், கல்லாடர், கோவூர் கிழார், சீத்தலையார், செயிற்றியனார், சேந்தம் பூதனார், நற்றத்தனார், பரணர், பல்காயனார், பெருங்குன்றூர்க் கிழார், பொய்கையார், மாபூதனார் என 15 புலவர்களின் பெயர்கள் நூலில் காணப்படுகின்றன. எனினும் பன்னிரு பாட்டியல் என்று பெயரிட்டு இந் நூலைத் தொகுத்தவர் யார் என்பது தெரியவில்லை.

இதன் பெயர்க் காரணம் இன்னது எனத் தெரியவரவில்லை. இது மங்கலம், சொல், எழுத்து, தானம், பால், உண்டி, வருணம், நாள், கதி, கணம், கன்னல், புள் என்னும் பன்னிரண்டு பொருத்தங்களைப் பற்றிக் கூறுவதால் பன்னிரு பாட்டியல் என்று பெயர் பெற்றிருக்கக் கூடும் என்பது சிலரது கருத்து. ஆனால் இதனை மறுப்பவர்களும் உளர்.

## காலம்
இதன் காலம் பற்றித் தெளிவு இல்லை. எனினும் இது பத்தாம் நூற்றாண்டைச் சேர்ந்தது என்பது சிலர் கருத்து. வேறு சிலரோ இது 14-ஆம் நூற்றாண்டினது ஆகலாம் என்கின்றனர்.

## அமைப்பு
பாயிரம் தவிர்ந்த 360 பாக்களைக் கொண்டு இயற்றப்பட்ட இந்நூல் மூன்று இயல்களாகப் பிரிக்கப்பட்டுள்ளது. அவை, 
* எழுத்தியல்,
* சொல்லியல்,
* இனவியல் 
என்பனவாகும். இவற்றில் 96 பாடல்கள் எழுத்தியலிலும், 59 சொல்லியலிலும், 205 இனவியலிலும் அடங்குகின்றன

முதலாம் இயலான எழுத்தியல், எழுத்து, வருணம், கதி, உண்டி, பால், தானம், கன்னல், புள், நாள் என்னும் ஒன்பது பொருத்தங்கள் பற்றிக் கூறுகின்றது. சொல்லியலில், சீர்க்கணம், மங்கலம், சொல் என்னும் மூன்று பொருள்கள் விளக்கப்படுகின்றன. மூன்றாவதான இனவியல் பாக்கள் பற்றியும் பாவினங்கள் பற்றியும் கூறும் பகுதியாகும். மூன்றாம் இயலின் இந்தப் பாவினங்கள் பகுதியிலேயே 68 வகையான சிற்றிலக்கியங்கள் பற்றிய விளக்கங்கள் காணப்படுகின்றன.

## குறிப்புகள்


## உசாத்துணைகள்
* இளங்குமரன், இரா., இலக்கண வரலாறு, மணிவாசகர் பதிப்பகம் சென்னை, 2009.

## இவற்றையும் பார்க்கவும்
தமிழ் இலக்கணப் பட்டியல்

பகுப்பு:தமிழ் இலக்கண நூல்கள்
கிளிநொச்சி மகா வித்தியாலயம்

**கிளிநொச்சி மகா வித்தியாலயம்** இலங்கையின் வட மாகாணத்தில் கிளிநொச்சி மாவட்டத்தில் அமைந்துள்ள பாடசாலை ஆகும். 1929 ஆம் ஆண்டு மார்ச் 21 ஆம் நாள் இது ஆரம்பித்து வைக்கப்பட்டுள்ளது.

## மேற்கோள்கள்
 

பகுப்பு:கிளிநொச்சி மாவட்டத் தமிழ்ப் பாடசாலைகள்
இரும்பொறை

சங்க கால அரசர்களில் **இரும்பொறை** என்னும் பெயருடன் 7 அரசர்கள் காணப்படுகின்றனர். முதலில் அவர்களது செயல்களை  தொகுத்துக் கொள்வோம்.

# பெருஞ்சேரல் இரும்பொறை - 8ஆம் பத்துத் தலைவன் - இவனைப் பாடிய புலவர் அரிசில் கிழார்
# இளஞ்சேரல் இரும்பொறை - 9ஆம் பத்துத் தலைவன் - இவனைப் பாடிய புலவர் பெருங்குன்றூர் கிழார்
# குட்டுவன் இரும்பொறை - 9ஆம் பத்துத் தலைவன் இளஞ்சேரல் இரும்பொறையின் தந்தை - இவனைப் பாடிய புலவர் பெருங்குன்றூர் கிழார்
# அந்துவஞ்சேரல் இரும்பொறை - இவனைப் பாடிய புலவர் உறையூர் ஏணிச்சேரி முட மோசியார்
# கருவூர் ஏறிய ஒள்வாள் கோப்பெருஞ்சேரல் இரும்பொறை - இவனைப் பாடிய புலவர் நரி வெரூஉத் தலையார்
# குடக்கோச் சேரல் இரும்பொறை - இவனைப் பாடிய புலவர் பெருங்குன்றூர் கிழார்
# சேரமான் யானைகட் சேய் மாந்தரஞ் சேரல் இரும்பொறை - இவனைப் பாடிய புலவர் குறுங்கோழியூர் கிழார் & கூடலூர் கிழார்

# தகடூர் நகரை அழித்தவன் * கொல்லிக் கூற்றம் போரில் அதியமான் அரசனை வென்றவன்.
# கல்லகப் போரில் இருபெரு வேந்தர்-ஐயும், விச்சிக்கோ அரசனையும் வென்றான். * இளம்பழையன் மாறன் அரசனை வென்றான்.
# 3ஆம் அரசனின் தந்தை
# அந்துவஞ்சேரல் இரும்பொறை அரசனும், உறையூர் ஏணிச்சேரியில் வாழ்ந்த புலவர் முட மோசியாரும் கருவூர் வேண்மாடத்தில் இருந்தனர். இந்த வேண்மாடம் அந்துவஞ்சேரலின் மாடம். சோழன் முடித்தலைக் கோப் பெரு நற்கிள்ளி யானைமீது ஏறிக் கருவூருக்குள் நுழைந்தபோது யானைக்கு மதம் பிடித்துவிட்டது. பொறையனிடம் புலவர் யானைமீது இருந்தவன் யார் என்று கூறினார். அவன் துன்பத்திலிருந்து மீள உதவ வேண்டும் என்பதையும் குறிப்பால் உணர்த்தினார். பொறையன் யானையின் மதத்தை அடக்கிக் காப்பாற்றினான் எனலாம்.
# பிணம் தின்னும் நரிகூட அஞ்சும் தலையைப் பெற்றிருந்த புலவர் நரிவெரூஉத் தலையார். இவர் கருவூரைத் தன் தலைநகரமாக மாற்றிக்கொண்ட ஒள்வாட்கோப்பெருஞ்சேரல் இரும்பொறையைக் கண்டபோது நல்லுடம்பு பெற்றார். | புறம் 5
# குடக்கோச் சேரல் இரும்பொறையைக் கண்டு புலவர் பெருங்குன்றார் கிழார் பரிசில் வேண்டினார். பொறையன் முதல்நாள் பரிசில் தருவது போல நடித்து மறுநாள் தராமல் ஏமாற்றிவிட்டான். புலவர் வறிது மீண்டார். | புறம் 210, 211
# யானைக்கட்சேய் மாந்தரஞ்சேரல் இரும்பொறை கொல்லி நாட்டை அழித்தான் என்றும், தன் நாட்டில் நல்லாட்சி நடத்தினான் என்றும் குறுங்கோழியுர் கிழார் குறிப்பிடுகின்றார். (புறம் 20, 22) * கணித்த நாளில் இவன் இறந்ததைக் கூடலூர் கிழார் பாடியுள்ளார். (புறம் 229)

இந்தத் தொகுப்பை எண்ணிப் பார்க்கும் போது இந்த 7 அரசர்களும் வெவ்வேறு அரசர்கள் எனபதைத் தெளிவாக உணரமுடிகிறது. 'இரும்பொறை' என்னும் இவர்களது பெயர்களுக்குத் தரப்பட்டுள்ள அடைமொமொழிகள் வேறுபடுகின்றன. அவர்களது செயல்கள் வேறுபடுகின்றன. பாடிய புலவர்களிலும் வேறுபாடு காணப்படுகிறது. இனவே **சேரர் வரலாற்றில்** இவர்களது வரலாறுகளைத் **தனித்தனியே** கொள்ளவேண்டும்.

பகுப்பு:சங்க இலக்கியம்
பகுப்பு:சேரர் பெயர் முறைமை
அந்தமான் நிக்கோபார் தீவுகள் மக்களவைத் தொகுதி

**அந்தமான் நிக்கோபார் தீவுகள் மக்களவைத் தொகுதி**, இந்திய மக்களவைக்கான தொகுதியாகும்.

## தொகுதி வரையறை
* அந்தமான் நிக்கோபார் தீவுகள் முழுவதும்

## மக்களவை உறுப்பினர்
### பதினைந்தாவது மக்களவை
2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் அந்தமான் நிக்கோபார் தீவுகள் ஆட்சிப்பகுதியிலிருக்கும் 1 மக்களவைத் தொகுதிக்கு உறுப்பினராகத் தேர்வு செய்யப்பட்டவர், அவர் சார்ந்துள்ள கட்சி ஆகியவைகளைக் கொண்ட பட்டியல் இது.

### பதினாறாவது மக்களவை
2014 ஆம் ஆண்டு நடைபெற்ற இந்தியப் பாராளுமன்றத்தின் பதினாறாவது மக்களவைக்கு நடைபெற்ற தேர்தலில் அந்தமான் நிக்கோபார் தீவுகள் ஆட்சிப்பகுதியிலிருக்கும் 1 மக்களவைத் தொகுதிக்கு உறுப்பினராகத் தேர்வு செய்யப்பட்டவர், அவர் சார்ந்துள்ள கட்சி ஆகியவைகளைக் கொண்ட பட்டியல் இது.

## கட்சி வாரியாக உறுப்பினர்கள்

இந்த ஆட்சிப்பகுதியில்  கட்சி வாரியாக உள்ள மக்களவை உறுப்பினர்கள் எண்ணிக்கை:

*பாரதீய ஜனதா கட்சி - 1

## இவற்றையும் பார்க்க

* மக்களவை

## மேற்கோள்கள்

பகுப்பு:இந்திய மக்களவை
பகுப்பு:அந்தமான் நிக்கோபார் தீவுகள்
பகுப்பு:இந்திய மக்களவைத் தொகுதிகள்
2009 அருணாச்சலப் பிரதேச மக்களவை உறுப்பினர்கள்

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் அருணாச்சலப் பிரதேசம் மாநிலத்திலிருக்கும் 2 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:

*இந்திய தேசிய காங்கிரஸ் - 2

## இவற்றையும் பார்க்க

* மக்களவை

## மேற்கோள்கள்

பகுப்பு:இந்திய மக்களவை
சண்டிகர் மக்களவைத் தொகுதி

**சண்டிகர் மக்களவைத் தொகுதி**, சண்டிகர் ஒன்றியப் பகுதி முழுவதையும் உள்ளடக்கியது. இத்தொகுதி 1967ஆம் ஆண்டு நிறுவப்பட்டது.

## மக்களவை உறுப்பினர்கள்

மக்களவை உறுப்பினர்களின் பட்டியல் பின்வருமாறு:

## தேர்தல் முடிவுகள்

### 2019 பொதுத் தேர்தல்

### 2014 பொதுத் தேர்தல்

### 2009 பொதுத் தேர்தல்

### 2004 பொதுத் தேர்தல்

## மேற்கோள்கள்

## இவற்றையும் பார்க்க

* மக்களவை

பகுப்பு:இந்திய மக்களவைத் தொகுதிகள்
பகுப்பு:சண்டிகர்
தமன் தியூ மக்களவைத் தொகுதி

**தமன் தியூ மக்களவைத் தொகுதி**, இந்திய மக்களவைக்கான தொகுதியாகும்.

## தொகுதிக்கு உட்பட்ட இடங்கள்
*தமனும் தியூவும் (ஒன்றியப் பகுதி முழுவதும்)

## மக்களவை உறுப்பினர்
டாமன் மற்றும் டையூவிலுள்ள 1 மக்களவைத் தொகுதிக்கு உறுப்பினராகத் தேர்வு செய்யப்பட்டவர் பட்டியல்
* பதினைந்தாவது மக்களவை (2009 முதல் 2014 வரை): லாலுபாய் பட்டேல் (பாரதிய ஜனதா கட்சி)
* பதினாறாவது மக்களவை (2014 முதல் இன்று வரை): லாலுபாய் பட்டேல் (பாரதிய ஜனதா கட்சி)

## இவற்றையும் பார்க்க
* மக்களவை

## சான்றுகள்

பகுப்பு:இந்திய மக்களவை
பகுப்பு:தமன் தியூ
மிசோரம் மக்களவைத் தொகுதி

**மிசோரம் மக்களவைத் தொகுதி** (*Mizoram Lok Sabha constituency*) என்பது வடகிழக்கு இந்திய மாநிலமான மிசோரத்தின் ஒரேயொரு மக்களவைத் (இந்திய நாடாளுமன்றத்தின் கீழவை) தொகுதி ஆகும். இது மாநிலத்தின் அனைத்துப் பகுதிகளையும் உள்ளடக்கியது. இந்த தொகுதி பட்டியல் பழங்குடியினருக்கு ஒதுக்கப்பட்டுள்ளது. இதன் முதல் நாடாளுமன்ற உறுப்பினர் மிசோ ஒன்றியக் கட்சியைச் சேர்ந்த சாங்கிலியானா ஆவார், இவர் 1972 சனவரி 21 அன்று ஒன்றியப் பிரதேசமாக மிசோரம் மாறியபோது ஐந்தாவது மக்களவையில் இந்தத் தொகுதியைப் பிரதிநிதித்துவப்படுத்தினார். 1987 பெப்ரவரி 20 அன்று, மிசோரம் இந்தியாவின் ஒரு மாநிலம் ஆனது. 2024 தேர்தலில், இந்தத் தொகுதியின் உறுப்பினராக சோரம் மக்கள் இயக்கத்தைச் சேர்ந்த ரிச்சார்டு வன்லால்மங்கையாகா தேர்ந்தெடுக்கப்பட்டார்.

## நாடாளுமன்ற உறுப்பினர்கள்

## மேற்கோள்கள்

## வெளி இணைப்புகள்
*Mizoram lok sabha constituency election 2019 date and schedule
* Mizoram Lok Sabha Election 2019 Results Website 

பகுப்பு:இந்திய மக்களவைத் தொகுதிகள்
பகுப்பு:மிசோரம்
நாகாலாந்து மக்களவைத் தொகுதி

**நாகாலாந்து மக்களவைத் தொகுதி**, இந்திய மக்களவைக்கான தொகுதியாகும்.

## தொகுதிக்கு உட்பட்ட பகுதிகள்
*நாகாலாந்து மாநிலம் முழுவதும்

## உறுப்பினர்
*2009 - 2013  - சோங்சென் மோங்கோசுங்கம் சாங் (நாகலாந்து மக்கள் முன்னனி)
*2014 - 2018  - நைபியு ரியோ (நாகலாந்து மக்கள் முன்னனி)

## இவற்றையும் பார்க்க
* மக்களவை

## சான்றுகள்

பகுப்பு:இந்திய மக்களவைத் தொகுதிகள்
பகுப்பு:நாகாலாந்தில் அரசியல்
மாநிலங்களவை உறுப்பினர்கள்

இந்திய நாடாளுமன்றத்தின் இரு அவைகளில் ஒன்றான மாநிலங்களவைக்குக் குறிப்பிட்ட அளவிலான உறுப்பினர்கள் ஒவ்வொரு மாநிலத்திலிருந்தும் அந்த மாநிலச் சட்டமன்ற உறுப்பினர்களால்  தேர்ந்தெடுக்கப்படுகின்றனர். இம்முறை கனேடிய செனட் மற்றும் ஜெர்மனி பந்தர்ஸ்ரேட் ஆகிய மன்றங்களின் தேர்ந்தெடுக்கும் முறைகளின்படி இங்கும் பின்பற்றபடுகின்றது. இதன் இருக்கைகள் மாநிலங்களின் பிரதிநிதித்துவத்திற்கேற்றார்போல் அதன் மக்கள் தொகை, பரப்பளவு இவற்றின் அடிப்படையில் ஒதுக்கப்பட்டுள்ளது. பெரிய மாநிலங்களுக்கு அதிக இடங்களும் சிறிய மாநிலங்களுக்குக் குறைவான இருக்கைகளும் சரிசம பிரதிநிதித்துவத்தின் அடிப்படையில் ஒதுக்கப்பட்டுள்ளது. 2006 இன்படி இதன் இருக்கைகள் கீழ்கண்டவாறு ஒதுக்கப்பட்டுள்ளது. அலுவலக இணையத்தளம் :

## மாநிலம் வாரியாக மாநிலங்களவை உறுப்பினர்கள்

இந்தியாவிலுள்ள மாநிலம் வாரியாக மாநிலங்களவை உறுப்பினர்கள் எண்ணிக்கைப் பட்டியல்.

மொத்தம்: 245 

*தேர்தல்கள் மாநிலங்களுக்குள் இருக்கும் சட்டமன்றப் பேரவை உறுப்பினர்களால் ஒற்றை மாற்றுதலுக்குரிய வாக்களிப்பு முறையில் கட்சிகள் பெற்றுள்ள பிரதிநிதித்துவத்தின் அடிப்படையில் நடைபெறுகின்றன.

## பரிந்துரைக்கப்பட்ட மாநிலங்களவை உறுப்பினர்கள்
கலை, இலக்கியம், அறிவியல் மற்றும் சமூக சேவைகளுக்கு அவர்கள் செய்த பங்களிப்புகளுக்காக பன்னிரண்டு உறுப்பினர்கள் குடியரசுத் தலைவரால் ஆறு ஆண்டு காலத்திற்கு மாநிலங்களவைக்கு பரிந்துரைக்கபடுவார்கள் . இந்திய அரசியலமைப்பின் நான்காவது அட்டவணை (கட்டுரைகள் 4 (1) மற்றும் 80 (2)) இன் படி இந்த உரிமை குடியரசுத் தலைவருக்கு வழங்கப்பட்டுள்ளது.பரிந்துரைக்கப்பட்ட மாநிலங்களவை உறுப்பினர்கள் பட்டியல் 

## மேற்கோள்கள்


## இதையும் பார்க்க
* மாநிலங்களவை

பகுப்பு:மாநிலங்களவை
பகுப்பு:இந்திய அரசு
பகுப்பு:மாநிலங்களவை உறுப்பினர்கள்
மாநில நெடுஞ்சாலை 9 (தமிழ்நாடு)

**மாநில நெடுஞ்சாலை 9** அல்லது **எஸ்.எச்-9** என்பது, இந்தியாவின் தமிழ்நாடு மாநிலத்தின் கடலூர் என்னும் நகரையும், திருவண்ணாமலை, வேலூர் மாவட்டம் வழியாக ஆந்திராவின் சித்தூர் நகரையும் இணைக்கும் நெடுஞ்சாலை ஆகும். இச் சாலை தேசிய நெடுஞ்சாலை 45Aயில் தொடங்கி தேசிய நெடுஞ்சாலை 4யில் முடிகிறது.  225 கிலோமீட்டர்கள் நீளமான இச் சாலை இரண்டு மாநிலங்களூடாகச் செல்கிறது. இதில் தமிழ்நாடு 207 கி.மீ. நீளப் பகுதியையும், ஆந்திரப் பிரதேசம் 18 கி.மீ. நீளப் பகுதியையும், தம்முள் அடக்கியுள்ளன.

## வழி

தமிழ்நாட்டில் நான்கு மாவட்டத்தில் உள்ள பல நகரங்களையும் ஊர்களையும் இச் சாலை இணைக்கின்றது. ஒவ்வொரு மாவட்டத்தில், இச் சாலையில் உள்ள முக்கிய இடங்கள் கீழே தரப்பட்டுள்ளன.

* **[[கடலூர்]]** : கடலூர் மாநகரம், நெல்லிக்குப்பம் நகரம், மேல் பட்டாம்பக்கம், பண்ருட்டி நகரம், திருவாமூர்.
* **[[கள்ளக்குறிச்சி]]**: மடப்பட்டு, பெரிய செவலை,  திருக்கோவிலூர் நகரம்.
* **[[திருவண்ணாமலை]]**:  திருவண்ணாமலை நகரம்,கலசப்பாக்கம்,போளூர்,  கண்ணமங்கலம்.
* **[[வேலூர்]]**:  வேலூர் மாநகரம், காட்பாடி நகரம்.

இச்சாலை திருவண்ணாமலை வழியாக செல்லும் தேசிய நெடுஞ்சாலை 38 னுடன் இணைந்து வேலூர் வழியாக செல்கிறது எஸ் அச் 9 சாலை

## நெடுஞ்சாலைச் சந்திப்புக்கள்

மாநில நெடுஞ்சாலை 9, தேசிய நெடுஞ்சாலை 45C ஐ பண்ணுருட்டி என்னும் இடத்திலும், தேசிய நெடுஞ்சாலை 45 ஐ மடப்பட்டு என்னும் இடத்திலும், தேசிய நெடுஞ்சாலை 66 ஐ திருவண்ணாமலை என்னும் இடத்திலும், தேசிய நெடுஞ்சாலை 46 ஐ வேலூரிலும் குறுக்கே வெட்டிச் செல்கின்றது.

மேலும் இச் சாலை பல மாநில நெடுஞ்சாலைகளையும் குறுக்கே வெட்டிச் செல்கின்றது. அவற்றுள் குறிப்பிட்ட சில சாலைகள் கீழே தரப்பட்டுள்ளன.

* மாநில நெடுஞ்சாலை 68 ஐ பண்ணுருட்டில்
* மாநில நெடுஞ்சாலை 69 ஐ பெரிய செவலையில்
* மாநில நெடுஞ்சாலை 68 ஐ திருக்கோவிலூரில்
* மாநில நெடுஞ்சாலை 7 ஐ திருக்கோவிலூரில்
* மாநில நெடுஞ்சாலை 135 ஐ திருவண்ணாமலையில்
* மாநில நெடுஞ்சாலை 237A செங்கம் - போளூர் - ஆரணி
* மாநில நெடுஞ்சாலை 239 படவேடு - ஆரணி
* மாநில நெடுஞ்சாலை 132 வேலூர் - ஆரணி
* மாநில நெடுஞ்சாலை 115 ஐ போளூரில்
* மாநில நெடுஞ்சாலை 59 ஐ காட்பாடியில்

இச் சாலை குறுக்கே வெட்டிச் செல்கின்றது.

## இவற்றையும் பார்க்கவும்

* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்
* விபரமான நிலப்படம்
இந்திய மக்களவை உறுப்பினர்

இந்திய நாடாளுமன்றத்தின் இரு அவைகளில் ஒன்றான மக்களவைக்கு மாநிலம் வாரியாக மக்கள் தொகையின் அடிப்படையில் குறிப்பிட்ட மக்களவைத் தொகுதிகள் உருவாக்கப்பட்டுள்ளன. இந்தத் தொகுதிகளில் போட்டியிடும் வேட்பாளர்களிலிருந்து மக்கள் வாக்குகள் அளித்து மக்களவைக்கு உறுப்பினர்களைத் தேர்வு செய்கின்றனர். போட்டியிடும் வேட்பாளர்கள் அரசியல் கட்சி சார்ந்தவர்களாகவோ அல்லது அரசியல் கட்சியைச் சாராதவர்களாகவோ இருக்கின்றனர்.

## மக்களவை உறுப்பினர் இருக்கைகள்

இந்தியாவிலிருக்கும் மாநிலங்கள் மற்றும் ஒன்றிய ஆட்சிப் பகுதிகளில் மக்களவைக்காக ஒதுக்கப்பட்ட இருக்கைகள் (தொகுதிகள்) குறித்த விபரங்கள் கொண்ட அட்டவணை.

### நியமன உறுப்பினர்கள்

* மக்களவைக்கு நியமன உறுப்பினர்களாக ஆங்கிலோ இந்தியன் சமூகத்தவரிலிருந்து இருவர் நியமிக்கப்படுவது வழக்கமாக உள்ளது. பதினைந்தாவது மக்களவையிலும் ஆங்கிலோ இந்தியன் சமூகத்தவர் இருவர் மக்களவை உறுப்பினர்களாக நியமனம் செய்யப்பட்டுள்ளனர்.இவர்களில் ஒருவர் சட்டீஸ்கர் மாநிலத்திலிருந்தும், மற்றொருவர் கேரளா மாநிலத்திலிருந்தும் நியமனம் செய்யப்பட்டுள்ளனர்.

## இதையும் பார்க்க
* மக்களவை

## வெளி இணைப்புகள்
* இந்திய மக்களவை உறுப்பினர்கள் பற்றிய அரசுத் தளம்
2009 திரிபுரா மக்களவை உறுப்பினர்கள்

திரிபுரா மாநிலத்தில் 2009 ஆம் ஆண்டு 2009 இந்தியப் பொதுத் தேர்தல் ஏப்ரல் மாதம் நடைபெற்றது, இரண்டு இடங்களுக்கு தேர்தல் நடைபெற்றது. இந்தியப் பொதுவுடமைக் கட்சி (மார்க்சிஸ்ட்) இரண்டு இடங்களையும் கைப்பற்றியது. அக்கட்சி மொத்தம் 1,084,883 வாக்குகளைப் பெற்றது. மாநில அளவிலான 61.69% பங்கைப் பெற்றது. இந்திய தேசிய காங்கிரசு மற்றும் பாரதிய ஜனதா கட்சி முறையே மாநில அளவிலான வாக்குகளில் 31% மற்றும் 3% பெற்றன. ஆனால் இக்கட்சிகள் எந்த இடங்களையும் வெல்லவில்லை.

**ஆதாரம்:** இந்தியத் தேர்தல் ஆணையம்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:

*மார்க்சிஸ்ட் கம்யூனிஸ்ட் கட்சி - 2

## இவற்றையும் பார்க்க

* மக்களவை

## மேற்கோள்கள்

பகுப்பு:இந்திய மக்களவை
2009 உத்தர்காண்ட் மக்களவை உறுப்பினர்கள்

2009- ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் உத்தர்காண்ட் மாநிலத்திலிருக்கும் 5 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:

*இந்திய தேசிய காங்கிரஸ் - 5

## உசாத்துணை
* அரசு இணையத்தில் முடிவுகள்

## இவற்றையும் பார்க்க

* மக்களவை

பகுப்பு:இந்திய மக்களவை
2009 தில்லி மக்களவை உறுப்பினர்கள்

2009 ஆம் ஆண்டு இந்தியப் பொதுத் தேர்தல், மே 7, 2009 அன்று, இந்தியாவின் ஒன்றியப் பகுதியான தில்லியிலுள்ள 7 நாடாளுமன்றத் தொகுதிகளுக்கான பிரதிநிதிகளைத் தேர்ந்தெடுப்பதற்காக நடைபெற்றது.

இந்திய தேசிய காங்கிரசு மக்களவையில் தில்லியின் 7 இடங்களையும் வென்றது. 1952 ஆம் ஆண்டுக்குப் பிறகு தில்லியில் உள்ள அனைத்து இடங்களையும் வென்றது இது மூன்றாவது முறையாகும்.

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:

*இந்திய தேசிய காங்கிரஸ் - 7

## இவற்றையும் பார்க்க

* மக்களவை

## மேற்கோள்கள்

பகுப்பு:இந்திய மக்களவை
தமிழ்நாடு அரசு இசைப்பள்ளி

**தமிழ்நாடு அரசு இசைப்பள்ளி** தமிழ்நாடு அரசால் தமிழிசையைக் கற்பிப்பதற்கென உருவாக்கப்பட்ட இசைப்பள்ளிகள் ஆகும்.  ஒவ்வொரு மாவட்டத்திலும் ஒரு இசைப்பள்ளியை நிறுவதே தமிழ்நாடு அரசின் திட்டமாக இருக்கிறது.  2001 இல் 17 இசைக் கல்லூரிகள் செயற்பட்டன.

பகுப்பு:தமிழிசை அமைப்புகள்
பெரியார் தமிழிசை மன்றம்

**பெரியார் தமிழிசை மன்றம்** தமிழிசையை வளர்க்கும் ஓர் அமைப்பாகும்.  பகுத்தறிவு கொண்ட தமிழ்ப் பாடல்களை பரப்புவது இந்த மன்றத்தின் சிறப்பு.  இது நா. அருணாசலனார் முயற்சியால் தொடங்கப்பட்டது.

## வெளியிட்ட இறுவட்டுக்கள்
* தமிழிசைப் பாடல்கள்

பகுப்பு:தமிழிசை அமைப்புகள்
எம். எம். தண்டபாணி தேசிகர்

**எம். எம். தண்டபாணி தேசிகர்** (ஆகத்து 27, 1908 - சூன் 26, 1972) ஒரு தமிழிசைக் கலைஞர். இவர் அண்ணாமலைப் பல்கலைக் கழகத்தின் இசைத்துறைத் தலைவராக 15 ஆண்டுகள் பணியாற்றி உள்ளார். பல தமிழ்த் திரைப்படங்களிலும் நடித்துள்ளார்.

## வாழ்க்கைச் சுருக்கம்
தண்டபாணி தேசிகர் சென்னை மாகாணம் நன்னிலத்துக்கு அருகில் உள்ள திருச்செங்காட்டங்குடி என்ற ஊரில் முத்தையா தேசிகருக்கு மகனாகப் பிறந்தார். மாணிக்க தேசிகர், கும்பகோணம் ராசமாணிக்கம் பிள்ளை ஆகியோரிடம் இசைப் பயிற்சி பெற்றார். தெருவெங்கும் திருப்பாக்களைப் பாடி, தேவாரப் பாடகாசிரியராக அமர்ந்திருந்த தண்டபாணி தேசிகரை பட்டினத்தார் திரைப்படம் அவரைச் சென்னைக்கு இழுத்து வந்தது. பட்டினத்தார், நந்தனார் உட்படப் பல திரைப்படங்களில் நடித்துள்ளார்.

## 1952 தியாகராசர் ஆராதனை சம்பவம்
1952 தியாகராசர் ஆராதனை விழாவில் தண்டபாணி பாட அழைக்கப்பட்டார். அவரின் வழமை போல அவர் தமிழ்ப் பாட்டு ஒன்றோடு தொடங்கினார். பின்னர் அவர் தெலுங்கு, சமசுகிருத பாடல்களைப் பாடினார். இறுதியாக அவரின் வழமை போல தமிழ்ப் பாட்டோடு முடித்தார். தமிழ்ப் பாடல்களைப் பாடியது அங்கிருந்தவர்களுக்கு ஆத்திரம் ஊட்டியது. இவர் பாடி முடித்தவுடன் தண்ணீர் தெளித்து சுத்தம் செய்தனர். பல கருநாடக இசைக் கலைஞர்கள், நாளிதழ்கள் இவரைக் கடுமையாக விமர்சித்தன. தமிழ்ப் பாடல்களால் தியாகராசர் ஆராதனையில் புனிதத்தை கலைத்து விட்டதாகக் அவர்கள் சாடினார்கள்.

## நடித்த திரைப்படங்கள்
*பட்டினத்தார் (1936)
*வள்ளாள மகாராஜா (1937)
*தாயுமானவர் (1938)
*மாணிக்கவாசகர் (1939)
*நந்தனார் (1942)
*திருமழிசை ஆழ்வார் (1948)

## விருதுகளும் பட்டங்களும்
* *சங்கீத சாகித்திய சிரோமணி* பட்டத்தை 1951 ஏப்ரல் 3 ஆம் நாள் எம். பக்தவத்சலம் வழங்கிக் கௌரவித்தார்.
* சங்கீத கலாசிகாமணி விருது, 1955. வழங்கியது: தி இந்தியன் ஃபைன் ஆர்ட்ஸ் சொசைட்டி (மிருணாளினி சாராபாய் தலைமை)
* இசைப்பேரறிஞர் விருது, 1957. வழங்கியது: தமிழ் இசைச் சங்கம், சென்னை.
* சங்கீத நாடக அகாதமி விருது, 1969. வழங்கியது: சங்கீத நாடக அகாதமி

## மேற்கோள்கள்


## வெளியிணைப்புகள்
* இசை நிகழ்ச்சி ஒன்றின் முழுமையான ஒலிப்பதிவு

பகுப்பு:1908 பிறப்புகள்
பகுப்பு:1972 இறப்புகள்
பகுப்பு:தமிழிசை வரலாறு
பகுப்பு:தமிழிசைக் கலைஞர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:தமிழ்த் திரைப்பட நடிகர்கள்
பகுப்பு:கருநாடக இசைப் பாடகர்கள்
பகுப்பு:திருவாரூர் மாவட்ட மக்கள்
புதுச்சேரி மக்களவைத் தொகுதி

**புதுச்சேரி மக்களவைத் தொகுதி** (Puducherry Lok Sabha constituency), இந்திய மக்களவைக்கான தொகுதியாகும்.

## எல்லைகள்
புதுச்சேரி, காரைக்கால், மாஹே, ஏனாம் ஆகியவை இணைந்தது புதுச்சேரி ஒன்றியம். புதுச்சேரி ஒன்றியத்தை 30 சட்டமன்றத் தொகுதிகளாகப் பிரித்துள்ளனர். புதுச்சேரி ஒன்றியம் முழுவதும் இந்த மக்களவைத் தொகுதியின் எல்லைக்குள் உள்ளது.

## நாடாளுமன்ற உறுப்பினர்கள்

## வென்ற கட்சிகள்
 

## 14வது மக்களவை தேர்தல்
பேராசிரியர் ராமதாஸ் (பாமக) பெற்ற வாக்குகள் - 241,653

லலிதா குமாரமங்கலம் (பாரதிய ஜனதா கட்சி) பெற்ற வாக்குகள் - 172,472

வெற்றி வேறுபாடு: 69,181 வாக்குகள்.

## 15வது மக்களவைத் தேர்தல் முடிவுகள்
28 வேட்பாளர்கள் போட்டியிட்டதில் காங்கிரசின் நாராயணசாமி பாமகவின் பேராசிரியர் எம்.ராமதாசை 91,772 வாக்குகள் வேறுபாட்டில் தோற்கடித்தார்.

மூலம்: இந்தியத் தேர்தல் ஆணையம் 

## 16வது மக்களவைத் தேர்தல் முடிவுகள்
2014 மக்களவைத் தேர்தலில் தேசிய ஜனநாயக கூட்டணியில் இடம் பெற்றது அகில இந்திய நமது ராஜ்ஜியம் காங்கிரஸ். மேலும் அப்போது கூட்டணியில் இருந்த தேமுதிக, பாஜக ஆகிய கட்சிகளின் துணையோடு அகில இந்திய நமது ராஜ்ஜியம் காங்கிரஸ் வேட்பாளர் ராதாகிருஷ்ணன் வெற்றிபெற்றார்.

ராதாகிருஷ்ணன் வெற்றிபெற்றதன் மூலம், நாடாளுமன்றத்தில் புதுச்சேரியைச் சேர்ந்த மாநில கட்சியின் முதல் உறுப்பினர், என்ற பெருமையைப் பெற்றார்.

## 17வது மக்களவைத் தேர்தல்
### தேர்தல் அட்டவணை

## 18வது மக்களவை தேர்தல்

### தேர்தல் அட்டவணை

### கட்சிகளும் கூட்டணிகளும்
###### 

###### 

### 

## முடிவுகள்
### 2024

## மேற்கோள்கள்


## வெளியிணைப்புகள்
* ''புதுச்சேரி முதன்மை தேர்தல் அலுவலர்'' அலுவலகத்தின் அதிகாரப்பூர்வ இணையத்தளம் 

## இவற்றையும் பார்க்க
* மக்களவை

பகுப்பு:புதுச்சேரி
பகுப்பு:இந்திய மக்களவைத் தொகுதிகள்
2009 சிக்கிம் மக்களவை உறுப்பினர்

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் சிக்கிம் மாநிலத்திலிருக்கும் 1 மக்களவைத் தொகுதிக்கு உறுப்பினராகத் தேர்வு செய்யப்பட்டவர், அவர் சார்ந்துள்ள கட்சி ஆகியவைகளைக் கொண்ட பட்டியல் இது.

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:

சிக்கிம் ஜனநாயக முன்னனி - 1

## இவற்றையும் பார்க்க

* மக்களவை

பகுப்பு:இந்திய மக்களவை
மருதனார்மடம் சந்தி

**மருதனார்மடம் சந்தி** யாழ்ப்பாண மாவட்டத்தில், யாழ்ப்பாணம் - காங்கேசன்துறை வீதியும், மானிப்பாயில் இருந்து கைதடிக்குச் செல்லும் வீதியும் ஒன்றையொன்று வெட்டும் சந்தியாகும். இது யாழ்ப்பாண நகரில் இருந்து ஐந்தாவது மைலில் உள்ளது. இது வலிதெற்கு பிரதேச சபைக்கு உட்பட்ட இணுவில் பிரதேசத்தின் ஒரு குறிச்சி பகுதியாகும்.

சேர்.பொன். இராமநாதனால் நிறுவப்பட்ட இராமநாதன் பெண்கள் கல்லூரி இச் சந்தியின் வடகிழக்கு மூலையில் உள்ளது. யாழ்ப்பாணப் பல்கலைக்கழகத்தின் நுண்கலைக் கல்லூரியும் இதற்கு அருகிலேயே அமைந்துள்ளது. யாழ் மக்களிடையே பெயர் பெற்ற இணுவில் மருதனார்மடம் வேளாண் சந்தை இவ் இடத்திலே அமைந்துள்ளது. 

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்

## மேற்கோள்கள்

* இணுவில்
தமிழிசைப் பேரகராதி

**தமிழிசைப் பேரகராதி** என்பது தமிழிசைக் கலைச்சொற்களுக்கான அகராதி ஆகும்.  இதை நா. மம்மது அவர்கள் ஆக்கி உள்ளார். இந்த நூல் 498 பக்கங்களுடன் வெளி வந்துள்ளது. இது இசை பற்றிய துறை அகராதி என்பதால், இதில் இடம்பெறும் சொற்கள் பலவற்றுக்கான விரிவான பொருள்கள் தரப்பட்டுள்ளன. இதனால் இது தமிழ் இசை இயலின் கலைச்சொல் களஞ்சிய அகராதி ஆகிறது என நூலாசிரியர் குறிப்பிட்டுள்ளார். இன்னிசை அறக்கட்டளை என்னும் நிறுவனம் இதன் முதற் பதிப்பை 2010 ஆம் ஆண்டில் வெளியிட்டது. 

இந்நூலாசிரியர் திரு ந.மம்மது அவர்கள் 2019 ஆம் ஆண்டில் தமிழிசைப் பேரகராதியை வெளியிட்டு 100 பண்களுக்கான பண் களஞ்சியத்தை குறுந்தகடு வடிவில் வெளியிட்டுள்ளார். 

## நூல் வரலாறு
2005ல் அமெரிக்காவின் டெக்சாசு மாநிலத்தில் இடம்பெற்ற அமெரிக்கத் தமிழ்ச் சங்கங்களின் கூட்டமைப்பின் மாநாட்டில் கலந்துகொள்ள வந்திருந்த அறிஞர்களுக்கு அம் மாநாட்டை முன்னின்று நடத்திய திரு. பால் சி பாண்டியன் அளித்த விருந்து நிகழ்வின்போது இந்நூலுக்கான கரு உருவானது. நூலின் ஆசிரியராக நா. மம்மதுவைக் கேட்டுக்கொள்வதெனவும் முடிவானது. பின்னர் இப்பணியை முன்னெடுப்பதற்காக இன்னிசை அறக்கட்டளை தொடங்கப்பட்டது. இதன் புரவலராக பால் பாண்டியனும், ஒருங்கிணைப்பாளராக கு. ஞானசம்பந்தனும், தொகுப்பாசிரியராக நா. மம்மதுவும் பொறுப்பேற்றனர். பத்துக்கு மேற்பட்ட அறிஞர்களைக் கொண்ட கருத்தாளர் குழுவொன்றும் அமைக்கப்பட்டது. 2005ல் கருவாக உருவாகிய பணி 2010ல் நூலுருவானது. 

## மேற்கோள்கள்

## உசாத்துணைகள்
* மம்மது, நா., தமிழிசைப் பேரகராதி (சொற்களஞ்சியம்), இன்னிசை அறக்கட்டளை, மதுரை, 2010.

## வெளி இணைப்புகள்
*தமிழிசைப் பேரகராதி.pdf
* தமிழிசைப் பேரகராதி 
* சாதனை: இசைக்கென்று ஓர் பேரகராதி!, பா. ராஜா, தினமணி, 13 செப் 2009
* நா.மம்மதுவின் தமிழிசைப் பேரகராதியை முன்வைத்துச் சில சிந்தனைகள்

பகுப்பு:தமிழிசை ஆய்வு நூல்கள்
பகுப்பு:துறை வாரியாக தமிழ் அகராதிகள்
பகுப்பு:21 ஆம் நூற்றாண்டுத் தமிழிசை நூல்கள்
தமிழ்நாடு மாநில நெடுஞ்சாலைகள்

தமிழ்நாட்டில் நெடுஞ்சாலைகள் பயணிகள் மற்றும் பொருட்கள் போக்குவரத்தில் முதன்மையான இடம் வகிக்கின்றன. இவை நெடுஞ்சாலைத் துறையின் ஏழு மண்டலங்களில் உள்ள நூற்று இருபது கோட்டங்கள் மற்றும் நானூற்று ஐம்பது உட்கோட்டங்கள் மூலம் பராமரிக்கப்படுகின்றன.

## தமிழக சாலைகள்
2010 ஆண்டில் தமிழகத்தில் மொத்தம் **1,52,183** கிலோமீட்டர்கள் நீளம் சாலைகள் உள்ளன. சாலையில் வகைபாடுகளும் மற்றும் அவைகளின் நீளமும் கீழே தரப்பட்டுள்ளன:

## தேசிய நெடுஞ்சாலைகள்

## மாநில நெடுஞ்சாலைகள்
மாநில நெடுஞ்சாலைகள் மாவட்ட தலைநகரங்களை இணைக்கவும் , பிற மாநில நகரங்களையும் மற்றும் தேசிய நெடுஞ்சாலையுடன் இணைக்கவும் இன்றியமையாப் பங்கு வகிக்கின்றன. இவைகளில் சில மாநில நெடுஞ்சாலைகள் தேசிய நெடுஞ்சாலையாக மேம்படுத்தப்பட்டுள்ளன.

### மாநில நெடுஞ்சாலைகள் பட்டியல்

## மேற்கோள்கள்

## உசாத்துணை
* நெடுஞ்சாலைகள் துறை, தமிழ்நாடு 

## வெளியிணைப்புகள்
* நெடுஞ்சாலைகள் துறை, தமிழ்நாடு 
* தகவல் உரிமை சட்டம்,நெடுஞ்சாலைகள் துறை, தமிழ்நாடு 
* தமிழ்நாடு நிலப்படம்கள்
* தமிழ்நாடு அரசு, சாலை திட்டம் 2008-09

பகுப்பு:தமிழ்நாட்டுப் போக்குவரத்து
பகுப்பு:தமிழ்நாட்டில் சாலைகள்
2009 அசாம் மக்களவை உறுப்பினர்கள்

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் அசாம் மாநிலத்திலிருக்கும் 14 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது. இத்தேர்தலில் ஐக்கிய முற்போக்குக் கூட்டணி 14 இடங்களில் 7 இடங்களை வென்றது. இந்த 7 இடங்களையும் ;;இந்திய தேசிய காங்கிரஸ்]] வென்றது. தேசிய ஜனநாயகக் கூட்டணியில் இடம் பெற்றிருந்த பாரதிய ஜனதா கட்சி 4 இடங்களையும், அசாம் கண பரிசத் ஒரு இடத்தையும் வென்றது.

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:

*இந்திய தேசிய காங்கிரஸ் - 7
*பாரதீய ஜனதா கட்சி - 4
*அசாம் கன பரிசத்- 1
*அகில இந்திய ஐக்கிய ஜனநாயக முன்னணி -1
*போடோலாந்து மக்கள் முன்னணி- 1

## இவற்றையும் பார்க்க

* மக்களவை

## மேற்கோள்கள்

பகுப்பு:இந்திய மக்களவை
பகுப்பு:அசாமிய அரசியல்வாதிகள்
தமிழ் உயிரெழுத்துக்களின் வரி வடிவங்கள்

**அ** முதல் **ஔ** வரையிலான 12 தமிழ் உயிர் எழுத்துக்களின் வடிவங்கள் மற்றும் ஆயுத எழுத்து **ஃ** ஆகியவற்றின் வரிவடிவம் எப்படி அமைந்துள்ளன என்பது குறித்தும் விளக்கப்பட்டுள்ளது.

## அ

கிளியின் முகம் போன்று ஒரு சிறிய வளையமிட்டுக் கீழே இறங்கி அக்கோட்டை இடக்கைப்புறமாக இழுத்து மேல்நோக்கி வளைத்து இடைவெளியமையும் வண்ணம் மீட்டும் வலப்புறம் கொணர்ந்து முதலில் வரைந்த வரையளவு மேலும் அதே அளவு கீழும் செங்குத்துக் கோடு வரைதல் அகரத்தின் வடிவமாகும்.

## ஆ

அகர வடிவத்தின் இறுதிப் பகுதியில் உள்ள நேர் கோட்டில் இருந்து வலமிருந்து இடமாகச் சுழித்தால் ஆகாரத்தின் உருவம் வரும்.

## இ

கிளி முகத்தின் கழுத்தளவும் அகரவடிவே போல் வரைந்து இடப்புறமாக வளைத்து நடுவே இடைவெளி இருக்குமாறு கிளியின் தலையைச் சுற்றி வலப்புறமாகக் கொணர்ந்து நிறுத்துதல் இகரத்தின் வடிவமாகும்.

## ஈ

ஒரு செங்குத்துக் கோடு வரைந்து கொண்டு அதன் மேல் நுனியிலிருந்து வலப்புறமாக ஒரு படுக்கைக் கோடு போட வேண்டும். அக்கிடைவரையின் நடுவில் முதற் செங்குத்துக் கோட்டிற்கு இணையாக அதே அளவில் மற்றொன்று வரைய வேண்டும். இரண்டாவது செங்குத்துக் கோட்டின் இருபுறங்களிலும் அதன் கண்களைப் போன்று இரு சிறு வட்டங்களைச் சுழித்தால் அமைவது ஈகாரத்தின் வடிவமாகும்.

## உ

முதலில் சுழித்து அதனை வலப்புறமாகக் கீழே கொண்டு வந்து அகரத்தை எழுதத் தொடங்கியது போல் கீழ்க் கொணர்ந்த அந்தக் கோட்டை வலப்புறமாக நீட்டில் அஃது உகரத்தின் வடிவமாகும்.

## ஊ

ஒரு சுழியை இடது மேற்புறமாகத் தொடங்கி வலப்புறம் நன்கு வளைத்துப் பிறகு வளைந்த பனம்பாளையின் உருவத்தைப் போற் காட்டி அதன் படுக்கைக் கோட்டின் நடுவே ஒரு செங்குத்துக் கோடு அளவாக இழுத்த எழுத்து வடிவம்(ளகரம்), முற்கூறப்பட்ட உகர வடிவத்தின் மேல் சேர்த்தால் ஊகாரமாகும்.

## எ

மேற்புறமாகச் சுழித்தபடியே வலப்புறமாக நேர்கோடு வரைந்து அதனிடையே ஒரு காலைப் போலச் செங்குத்துக்கோடு போட்டால் அஃது எகரத்தின் வடிவமாகும்.

## ஏ

எகரத்தின் செங்குத்துக் கோட்டின் கீழ்முனையிலிருந்து இடப்புறம் சற்றே நீட்டினால் அஃது ஏகாரம் ஆகும்.

## ஐ

ஊகாரத்தின் இரண்டாவது எழுத்தைப் போன்று எழுதத் தொடங்கி வலப்புறம் நீட்டாமல் இடப்புறமாக வளைத்துக் கொண்டு வந்து அதன் கீழ் இருமுறை மேல்நோக்கிய வளையங்களை வரைந்தால் ஐகாரம் ஆகும்.

## ஒ

ஒரு சுழியிட்டுக் கொண்டு அதை மேலேற்றி வலப்புறமாகக் கொண்டு சென்று உள்ளே வளைத்து வளைவு தெரியும்படியாகக் கீழ்ப்பக்கமாகப் பிரித்து அங்கே முதல் சுழியின் அளவும் மேலேற்றி அங்கிருந்து கொழுமுனையைப் போல் இடப்புறம் சாய்த்து எழுத ஒகரம் ஆகும்.

## ஓ

ஒகர வடிவத்தின் இறுதியில் ஆகார வடிவின் இறுதிப் பகுதியைச் சேர்க்க ஓகாரம் ஆகும்.

## ஔ

ஒகர வடிவமும், ஊகாரத்தின் இரண்டாம் எழுத்தும் சேர்ந்தால் ஔகாரம் ஆகும்.

## ஃ

உரித்த தேங்காயில் காணப்படும் கண்களைப் போன்று மூன்று சுழிகளை வரைந்து காட்டுதல் ஆய்த எழுத்து வரிவடிவம் ஆகும்.

## மேற்கோள் நூல்

*புலவர் பவ.நாகராசன் (பதி) அறுவகை இலக்கணம், தமிழ்ப்பல்கலைக்கழகம், முதற்பதிப்பு 1991.

பகுப்பு:தமிழ் எழுத்துமுறை
2009 சட்டீஸ்கர் மக்களவை உறுப்பினர்கள்

சத்தீஸ்கரில் 2009 இந்திய பொதுத் தேர்தல் வாக்குப்பதிவு மாநிலத்தில் பதினைந்தாவது மக்களவைக்கு பதினொரு இடங்களுக்கு நடைபெற்றது. இதன் விளைவாக பாரதிய ஜனதா கட்சிக்கு ஒரு மகத்தான வெற்றி கிடைத்தது, மேலும் முதல்-பின்-தேர்தல்களில் இந்திய தேசிய காங்கிரசு ஒரு இடத்தை மட்டுமே வென்றது. மாநிலத்தில் ஏப்ரல் 16 அன்று வாக்குப்பதிவு நடந்தது. மாநிலத்தின் பல தொகுதிகளில் நக்சலைட்டு வன்முறையால் தேர்தல் பாதிக்கப்பட்டது. சுமார் 15.4 மில்லியன் தகுதியுள்ள வாக்காளர்களில் 55.29 சதவீதம் பேர் தங்கள் வாக்களிக்கும் உரிமையைப் பயன்படுத்தினர். இம்மாநிலத்திலிருந்து ஆங்கிலோ இந்திய சமூகப் பிரதிநிதி ஒருவர் மக்களவையின் நியமன உறுப்பினராக நியமிக்கப்பட்டுள்ளதால் இம்மாநிலத்திலிருந்து மக்களவை உறுப்பினர்கள் எண்ணிக்கை 12 ஆக உள்ளது.

## நியமன உறுப்பினர்
மக்களவைக்கு நியமன உறுப்பினர்களாக ஆங்கிலோ இந்தியன் சமூகத்தவரிலிருந்து இருவர் நியமிக்கப்படுவது வழக்கமாக உள்ளது. பதினைந்தாவது மக்களவையில் நியமிக்கப்பட்ட இரு ஆங்கிலோ இந்தியன் சமூகத்தவரில் இங்ரிட் மெக்லாட் ஒருவர்.

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:

*பாரதீய ஜனதா கட்சி - 10
*இந்திய தேசிய காங்கிரஸ் - 2 (இதில் ஒருவர் நியமன உறுப்பினர்)

## இவற்றையும் பார்க்க

* மக்களவை

## மேற்கோள்கள்

பகுப்பு:சத்தீஸ்கர் அரசியல்
காசிக் கலம்பகம்

**காசிக் கலம்பகம்**  குமரகுருபரர் பாடிய நூல்களுள் இதுவும் ஒன்று. கலம்பகம் என்ற இலக்கிய வடிவிற் காசி பற்றி அமைந்துள்ளதாற் காசிக் கலம்பகம் என்னும் பெயர் இதற்கு உரியதாகிறது. கலம்பகம் என்பது பல வகை மலர்களால் இணைக்கப் பெற்ற மாலை போன்று பல வேறுபட்ட பாக்களாலும், பாவனைகளாலும் அமைத்திருக்கும்.

## பாடிய வரலாறு
குமரகுருபரர் தில்லி சுல்தான்களின் காலத்தவர். காசிக்கு யாத்திரை சென்ற காலத்தில் மன்னனின் கவனத்தை அவர் பெற்று சுல்தான் ஒருவன் நன்கொடையாகக் கொடுத்த நிலத்திலே குமரகுருபரர் குமாரசுவாமி மடம் அமைத்தார். காசி நகரைப் பார்த்த பின் அதனைப் பற்றிய அபிமான உணர்வுடன் கலம்பகமாகக் குமரகுருபரர் இதைப் பாடியுள்ளார்.

## நூல் அமைப்பு
நூலிலுள்ள முதலாவது பாடல் விநாயகர் பற்றியது. அடுத்து வரும் பாடல்கள் காசி விசுவநாதரின் சிறப்புக்களை வர்ணிக்ககின்றன. அத்துடன் காசியின் தலமகிமை சிறப்பிக்கப்படுகின்றது. தூது என்னும் பகுதியிலே தலைவிக்காகத் தோழி இறைவனிடம் குருகினைத் தூதனுப்புகின்றமை வர்ணிக்கப்படுகின்றது. இறைவனின் புயபராக்கிரமம் அநுக்கிரகச் செயல்கள் என்பன விளக்கப்படுகின்றன.

## மேற்கோள்கள்

## வெளி இணைப்பு
* காசிக் கலம்பகம் - பாடல் மூலம்

பகுப்பு:கலம்பகங்கள்
பகுப்பு:17 ஆம் நூற்றாண்டுத் தமிழ் நூல்கள்
பகுப்பு:சைவத் தமிழ் இலக்கியம்
யாழ்ப்பாணம் சைவ பரிபாலன சபை

**யாழ்ப்பாணம் சைவ பரிபாலன சபை** என்பது சைவ மக்களுக்குச் சிறப்பாகவும், தமிழ் மக்களுக்குப் பொதுவாகவும் நன்மை தரும் விடயங்களை செய்வதற்கென யாழ்ப்பாணம் வண்ணார்பண்ணையில் உருவாக்கப்பட்ட ஒரு சைவ சமய நிறுவனமாகும். ஆறுமுக நாவலர் சைவ சமயத்திற்கும் தமிழ்மொழிக்கும் சமூகத்திற்கும் ஆற்றிய பணிகளை முன்னெடுத்துச் செல்லும் நோக்கினைக் கொண்டு அவரின் மறைவிற்குப் பின் சைவப் பெரியோர்களால் சைவ மக்களின் சமய, கல்வி, கலாசார, சமூக மேம்பாட்டுக்காக இந்நிறுவனம் அமைக்கப்பட்டது.

## வரலாறு
யாழ்ப்பாணம் சைவ பரிபாலன சபை சர்வதாரி வருடம் சித்திரை மாதம் 29ம் திகதி (ஏப்ரல் 29, 1888)) யாழ்ப்பாணம் சைவ சமய பரிபாலன சபை என்ற பெயரில் வண்ணார்பண்ணையில் தொடங்கப்பட்டது. பின்னர், விகிர்தி வருடம் கார்த்திகை 15ஆம் நாள் (நவம்பர் 15, 1890) திருத்தப்பட்ட பிரமாணங்களுக்கமைய யாழ்ப்பாணம் சைவ பரிபாலன சபை என்ற பெயருக்கு மாற்றப்பட்டது. யாழ்ப்பாணம் சைவபரிபாலன சபையின் பணிகள் யாவும் யாழ்ப்பாணம் கல்லூரி வீதி 66 ஆம் இலக்கத்தில் உள்ள நாவலர் ஆச்சிரம மண்டபத்தில் இயங்கும் பணிமனையில் இருந்தே நெறிப்படுத்தப்படுகின்றன.

## சேவைகள்
*ஆரம்ப காலம் தொடக்கம் இந்து சாதனம் பத்திரிகையை வெளியிட்டு வருகிறது.
*இந்துக் கல்லூரி முகாமைத்துவ சபையை நிறுவி இந்துக் கல்லூரி எனும் பெயரில் உயர் கல்விக் கூடங்களை பல இடங்களில் நிறுவி முகாமைத்துவம் செய்தல்.
*பாடசாலை மாணவர்களுக்காக சைவநெறித் தேர்வு, பண்ணிசை, திருக்குறள் மனனம், நாவலர் குருபூசையை முன்னிட்டுக் கட்டுரை, பேச்சு ஆகியவற்றில் போட்டிகள் நடத்திப் பரிசு வழங்குதல், உயர்வகுப்பு மாணவர்களுக்காக  இந்து நாகரிகம், இந்துசமயம், தமிழ்மொழி ஆகிய பாடத் தேர்வுகள் நடத்திப் பரிசு வழங்கல், சைவ சித்தாந்த பண்டிதர் தேர்வின் மூலம் சைவ சிந்தாந்த நெறியினை பெரியவர்களிடம் தெளிவுறச் செய்தல், சைவ சமயக் கருத்தரங்குகள், சைவ மாநாடுகள் போன்றவற்றை நடத்தல், சைவசமய நூல்களை அச்சிட்டு வெளியிடல்
*தரும சாதனங்களைப் பேணும் வகையில் சிதம்பரம் அம்பலவாணர் சுவாமி புண்ணிய நாச்சியார் என்ற அறக்கட்டளையின் பரிபாலனத்தையும் அவ்வழிவந்த சொத்துகளைப் பாதுகாத்து முகாமைத்துவம் செய்தும் வருகிறது.
*அகில இலங்கை ரீதியில் சைவ மாநாடுகளை நடத்திவருகிறது.

## மேற்கோள்கள்

பகுப்பு:யாழ்ப்பாண மாவட்ட நிறுவனங்கள்
பகுப்பு:இலங்கை இந்து சமய அமைப்புகள்
பகுப்பு:சைவ சமயம்